**JAVNI POZIV ZA UČEŠĆE U PROJEKTU ZAPOŠLJAVANJA MLADIH**

**SA PODRUČJA KANTONA SARAJEVO**

**Jesi li mlada osoba od 15 do 29 godina sa područja Kantona Sarajevo?**

**Tražio/la bi posao ili bi pokrenuo/la svoj posao, ali nisi siguran/na gdje i kako?**

**Ovo je tvoja prilika!**

**Pridruži se projektu zapošljavanja mladih #CINS4YOUTH i otvori vrata svojoj budućnosti!**

**Šta ti nudimo?**

* **Savjetovanje i motivacionu podršku:** Nisi siguran/na gdje početi? Naš tim će ti pomoći da otkriješ svoje vještine i pronađeš pravi put. Bićemo uz tebe na svakom koraku do zaposlenja.
* **Besplatne obuke za zanimanja uz priliku za zaposlenje:** Stekni vještine za atraktivna zanimanja s kojima možeš odmah započeti rad u najbližim lokalnim kompanijama: **operater/ka na CNC mašinama, kuhar/ica, konobar/ica, poslastičar/ka, recepcioner/ka, sobarica/servirka, elektroinstalater, rukovalac građevinskim mašinama.**
* **Zaposlenje kroz obuku i usavršavanje** **kod poslodavca** za zanimanja:  **kozmetičar/ka za njegu lica i tijela, wellness i spa terapeut/kinja;**
* **Podrška za pokretanje biznisa:** Imaš poslovnu ideju? Kroz obuku i mentorstvo, bićeš osposobljen/a da tu ideju realizuješ i postaneš uspješan/na poduzetnik/ca, uz finansijsku podršku u početnoj fazi poslovanja.

**Zašto se prijaviti?**

Jer imaš priliku da kroz **besplatne obuke** dobiješ vještine koje će ti **omogućiti zaposlenje kod poslodavca ili pokretanje vlastitog biznisa**, te da putem obuke na radnom mjestu kod poslodavca steknete željeno iskustvo i zasnujete radni odnos.

Ne propusti šansu da izgradiš svoju karijeru i postigneš svoje ciljeve uz podršku stručnjaka i resursa koji su ti na raspolaganju.

**Kako se prijaviti?**

Klikni na ovaj [link](https://forms.gle/voWDT43opqjCeM8t5) kako bi ostavio/la svoje podatke i postao/la dio našeg projekta. Naš tim će te kontaktirati s daljnjim informacijama.

**Javni poziv ostaje otvoren do 26.09.2024.godine.**

*Projekt CIN4YOUTH se implementira u okviru inicijative “EUzaZapošljavanje”, uz finansijsku podršku Evropske unije i Švedske, i provodi ga Međunarodna organizacija rada (MOR). Cilj je unaprijediti programe aktivacije, savjetovanja, obuke i podrške za (samo)zapošljavanje mladih u Kantonu Sarajevo.*